Lyduokių herbas

Lyduokių herbas – pagrindinis Lyduokių miestelio ir Lyduokių seniūnijos (Ukmergės rajono savivaldybė) heraldinis atributas.

 Aprašas 

Mėlyname lauke iš auksinio nugenėto medžio kamieno su šaknimis išaugantis kryžius su ąžuolo lapų saulute.

 Simbolika 

Herbas atspindi gamtą, kryždirbystės tradiciją ir legendinį vietovės pavadinimo kilmės aiškinimą (nuo žodžio „lydimas“). Taip vadinami iškirsti miško plotai. Kadaise šiame krašte buvo iškirsti medžiai, išrauti kelmai, kad čia galėtų įsikurti gyventojai. Herbe matomas išlikęs populiarus šio krašto amatas – kryždirbystė ir botaniniai krašto gamtos objektai – gamtos paminklai Felinkos ir Lentvorų ąžuolai.Lyduokiai turės herbą. 2020-06-22, UkZinios.lt (tikrinta 2021-09-03). Herbo spalvos – mėlyna ir auksinė.

 Istorija 

2020 m. rugsėjo 29 d. herbą dekretu Nr. 1K-412 patvirtino prezidentas Gitanas Nausėda. Etalono autorius – Juozas Galkus.Lyduokiai turės savo herbą. 2020-06-19, Gzeme.lt (tikrinta 2021-09-03).

 Šaltiniai 

Kategorija:Lyduokiai
Kategorija:Ukmergės rajono savivaldybės gyvenviečių herbai
Kategorija:2020 m. patvirtinti Lietuvos gyvenviečių herbai
Kategorija:Lietuvos miestelių herbai